Za malo vrimena što postah na dvori
Za malo vrimena što postah na dvori
   krivlje moć ljuvena nikomur ne stvori,
ar ona ku služu ne budih pokojan
   da godi ne združu nje ljepos svaki dan.
Toliko željaše gledat me kon sebe,
   još mnokrat veljaše: "Što ću ja bez tebe?"
a sada daleče obraz svoj odnosi,
   koliko da reče: "Ne znam te ja tko si."
Je li toj pravedno? hoće li ljubav toj
   da s kim ja zajedno provedoh život moj,
ter da me od družbe od svoje čini van
   a virne da službe sve pušta uzaman?

Hrvatsko 16. stoljeće